རྭ་བའི་རི་ཁྲོད་པའི་སྤྲུལ་སྐུ་ཤེས་རབ་གྲགས་པ་
རྒྱ་མཚོའི་མཆོག་སྤྲུལ་མྱུཪ་འབྱོན་
བཞུགས་སོ། །
བསླུ་མེད་བླ་མ་མཆོག་གསུམ་བྱིན་རླབས་དང་། །
རྡོ་རྗེ་འཆང་དབང་མཁྱེན་རབ་རྒྱ་མཚོ་ཡི། །
ཐུགས་སྨོན་མི་ཟད་བདེན་པའི་མཐུ་སྟོབས་ཀྱིས། །
ཡིད་ལ་སྨོན་པའི་རེ་བ་འགྲུབ་པར་ཤོག །
བརྩོན་དང་ཤེས་རབ་ཟུང་དུ་འབྲེལ་བ་ཡིས། །
གཞུང་ལུགས་ལ་སྦྱོང་བཤེས་གཉེན་ཚུལ་བཞིན་བསྟེན། །
རྣམ་དག་ཁྲིམས་གཙང་གྲགས་པའི་དཔལ་ཡོན་ཅན། །
དད་ལྡན་རྒྱ་མཚོའི་མགོན་ལ་གསོལ་བ་འདེབས། །
རྟག་འཛིན་ཅན་རྣམས་ཆོས་ལ་བསྐུལ་བའི་ཕྱིར། །
གཟུགས་སྐུའི་བཀོད་པ་དབྱིངས་སུ་བསྡུས་ན་ཡང་། །
རིང་མིན་བསྟན་འགྲོར་སྨན་པའི་མཛད་བཟང་ཅན། །
མཆོག་གི་སྤྲུལ་སྐུའི་འཛུམ་ཞལ་མྱུར་གསལ་མཛོད། །
སྐྱབས་རྗེ་མཆོག་གི་ཐུགས་སྨོན་ཇི་བཞིན་དུ། །
ཕྱོགས་འདིར་མཆོག་སྤྲུལ་མྱུར་དུ་བྱོན་ནས་ཀྱང་། །
དཔལ་ལྡན་སྨྲ་བའི་སེང་གེའི་གླིང་ཆེན་པོ། །
ཆོས་སྲིད་ཟུང་གིས་སྐྱོང་ལ་མཐུ་ལྡན་ཤོག །
78

ཞབས་བརྟན་གསོལ་འདེབས་དང་སྤྲུལ་སྐུ་མྱུར་འབྱོན་གྱི་སྐོར།
▪:==
མཆོག་གསུམ་རྒྱལ་བ་རྒྱ་མཚོའི་ཐུགས་རྗེ་དང་། །
བསྟན་སྲུང་ལྕམ་སྲིང་བསྭེ་ཁྲབ་ཅན་ལ་སོགས། །
འཕྲིན་ལས་གཡེལ་བ་མེད་པའི་གྲོགས་མཛད་དེ། །
འདོད་པའི་དོན་རྣམས་ཡིད་བཞིན་འགྲུབ་པར་ཤོག །
ཅེས་ཆོས་གྲྭ་ཆེན་པོ་དཔལ་ལྡན་སྨྲ་བའི་སེང་གེ་གླིང་གི་ཁྲི་ཟུར་རྭ་བའི་རི་ཁྲོད་པའི་སྤྲུལ་སྐུ་ཤེས་རབ་གྲགས་
པ་རྒྱ་མཚོའི་སྤྲུལ་སྐུ་མྱུར་འབྱོན་འདི་ནི་དེ་གའི་གསང་འདུས་ཁང་ཚན་གྱི་ལས་སྣེ་རྣམས་ནས་བསྐུལ་མ་བྱུང་བའི་
ངོར་༧གུང་ཐང་བསྟན་པའི་དབང་ཕྱུག་གིས་ལྷོ་ཕྱོགས་རྒྱ་མཚོ་ཆེན་པོའི་འགྲམ་ནས་བྲིས།